description: Конституционната комисия на турския парламент одобри проект за промени в основния закон на Турция, които ще дадат повече власт на президента на страната, съобщи агенция Ройтерс. Първоначалните 21 точки от проекта бяха сведени до 18 след 17-часово заседание на комисията, приключило...

title: Комисия на турския парламент одобри проект за конституционни промени, даващи повече власт на президента

maintext:
Конституционната комисия на турския парламент одобри проект за промени в основния закон на Турция, които ще дадат повече власт на президента на страната, съобщи агенция Ройтерс. Първоначалните 21 точки от проекта бяха сведени до 18 след 17-часово заседание на комисията, приключило тази сутрин.
Законопроектът ще бъде обсъден в пленарна зала през януари.
Президентът Реджеп Ердоган и управляващата Партия на справедливостта и развитието разчитат на подкрепа от Партията на националното действие, за да съберат необходимите 330 депутатски гласа. Ако националистите спазят обещанието си, промените в турската конституция ще бъдат поставени за гласуване на референдум през пролетта.


authors:
Явор Стаматов
Автор

description: Израел обяви, че няма да изпълни приетата резолюция на ООН за спирането на заселническата дейност.  Правителството на премиера Бенямин Нетаняху определи документа като "антиизраелски" и предприе дипломатически стъпки срещу държавите, които внесоха резолюцията.По-рано...

title: Израел няма да изпълни резолюцията на ООН за спиране на заселническата дейност на Западния бряг

maintext:
Израел обяви, че няма да изпълни приетата резолюция на ООН за спирането на заселническата дейност. Правителството на премиера Бенямин Нетаняху определи документа като "антиизраелски" и предприе дипломатически стъпки срещу държавите, които внесоха резолюцията.
По-рано Съветът за сигурност на ООН прие безпрецедентна резолюция, която призовава Израел да спре заселническата дейност. Съединените щати, които обичайно пречат за приемането на подобни текстове, се въздържаха и така нито една страна не гласува "против".
В резолюцията изграждането на израелски селища на Западния бряг е наречено "нарушение на международното право", а израелските селища в палестинските територии, окупирани през 1967-а, в това число и Източен Йерусалим, са определени като незаконни. Съединените щати защитиха решението си да позволят приемането на резолюцията, като изтъкнаха, че бързата експанзия на заселническата дейност излага на риск решението на конфликта.

fasttext_language: bg


authors:
Стойчо Стоев
Автор

description: С реверанс и уважение към съсловието приключваме кампанията за 2016 година. Говорим за това колко награди и ключови постове в европейските структури получи д-р Николай Шарков, с проф. Никола Владов обсъждаме въпроса за живота на хората след чернодробна трансплантация, проф....

title: На лекаря - с любов

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
С реверанс и уважение към съсловието приключваме кампанията за 2016 година. Говорим за това колко награди и ключови постове в европейските структури получи д-р Николай Шарков, с проф. Никола Владов обсъждаме въпроса за живота на хората след чернодробна трансплантация, проф. Николай Цанков споделя защо според него дерматолозите са щастлива специалност, а с проф. Николай Петров, началник на ВМА, разискваме темата как да „стопим“ милионните дългове. И още: щрихи от отминаващата година, пожелания за утре, почит към Свети Николай Чудотворец...


description: Футболист номер 1 за 2016 година Кристиано Роналдо е отхвърлил оферта да напусне "Реал" (Мадрид) и да премине в неназован китайски клуб за рекордната трансферна сума от 300 милиона евро, заяви агентът на португалския национал Жорже Мендеш. Евентуален трансфер на Роналдо в...

title: Кристиано Роналдо отхвърли фантастична оферта от Китай

maintext:
Футболист номер 1 за 2016 година Кристиано Роналдо е отхвърлил оферта да напусне "Реал" (Мадрид) и да премине в неназован китайски клуб за рекордната трансферна сума от 300 милиона евро, заяви агентът на португалския национал Жорже Мендеш.
Евентуален трансфер на Роналдо в Китай щеше донесе на голмайстора по 100 милиона евро на година.
От Китай предложиха 300 милиона евро на "Реал" (Мадрид) и по 100 милиона евро на сезон на футболиста. Парите не са всичко. "Реал" (Мадрид) е неговият живот. Кристиано е щастлив и е невъзможно да отиде в Китай. Китайският пазар е нов. Могат да купят немалко футболисти, но е невъзможно да се преборят за Роналдо, заяви Мендеш пред Скай Италия в Дубай.


description: Трите черни кутии на катастрофиралия руски самолет Ту-154 са били открити при спасителната операция в Черно море край Сочи, съобщиха руски агенции. Досега руското военно министерство, на което принадлежи разбилия се самолет, е потвърдило намирането само на едната кутия, записваща...

title: Открити са и трите черни кутии на катастрофиралия край Сочи руски самолет

maintext:
Трите черни кутии на катастрофиралия руски самолет Ту-154 са били открити при спасителната операция в Черно море край Сочи, съобщиха руски агенции. Досега руското военно министерство, на което принадлежи разбилия се самолет, е потвърдило намирането само на едната кутия, записваща параметрите на полета. Тя вече е предадена за дешифриране.
Ройтерс отбелязва, че според руските следователи самолетът е имал проблем със задкрилките на самолета, които регулират подемната му сила. Това попречило на самолета на развие достатъчна скорост и подемна сила и той паднал в морето, разбивайки се при сблъсъка с водата.
Според друга версия обаче, катастрофата е причинена от грешка при пилотирането.
Самолетът Ту-154 падна в акваторията на Черно море на няколко километра от брега край Сочи. Загинаха всичките 92-ма души на борда.


authors:
Марта Младенова
Автор

description: Четири кончета и две кучета са били умъртвени по нареждане на Агенцията за безопасност на храните, заради липса на документи. Те са били конфискувани след проверка на пътя и по-късно са убити без знанието на собственика им. От БАБХ съобщиха, че животните са били превозвани в...

title: Четири кончета и две кучета са били умъртвени по нареждане на БАБХ, заради липса на документи

maintext:
Четири кончета и две кучета са били умъртвени по нареждане на Агенцията за безопасност на храните, заради липса на документи.
Те са били конфискувани след проверка на пътя и по-късно са убити без знанието на собственика им. От БАБХ съобщиха, че животните са били превозвани в абсолютно неспазване на Закона за ветеринарно-медицинската дейност.
Животните са превозвани без никакви документи и в нарушение с изискванията, обясни за "Хоризонт" д-р Георги Чобанов от агенцията по храните.
Превозвачите на животни са били наясно какво трябва да се свърши. Те са знаели как трябва да се процедира и въпреки това те не са спазили законодателството.
Бойко Стоянов от Асоциацията за местни автохтонни породи в България обясни, че именно за тези животни е отказано да се издадат документи, че са чиста каракачанска порода.
В защита на тези кончета, че те не са от тази порода, затова и ние сме отказали да ги идентифицираме като коне от каракачанската порода.
Явор Гечев от "Четири лапи" обаче заяви, че до умъртвяване на конете и кучетата е можело да не се стигне:
Умъртвяване на животни се допуска, когато има ликвидация на заразни заболявания, в случая няма такова по конете, което да е констатирано. Така че Агенцията е било добре да обясни кои точно заразни заболявания са ликвидирали с този случай.
От Агенцията обаче уточниха, че за здрави животни могат да се считат само тези, които имат всички необходими документи.


description: Над 33 хиляди души са се подписали до момента под онлайн петиция, в която се настоява полският шофьор на камиона, с който беше извършена атаката срещу коледен базар в Берлин, да бъде награден посмъртно с Орден за заслуги. Орденът е най-висшата гражданска награда в Германия. Лукаш...

title: Хиляди поискаха полският шофьор на камиона от атаката в Берлин да бъде награден посмъртно

maintext: Над 33 хиляди души са се подписали до момента под онлайн петиция, в която се настоява полският шофьор на камиона, с който беше извършена атаката срещу коледен базар в Берлин, да бъде награден посмъртно с Орден за заслуги.Орденът е най-висшата гражданска награда в Германия.беше убит малко след като извършителят на нападението - тунизиецът, атакува хората на базара с тежката машина.Организаторите на петицията посочват, че според някои информации, данните от аутопсията показват, че полякът се е борил с атентатора, докато в крайна сметка е ранен тежко и убит от него. Те отбелязват, че с героичната си постъпка мъжът е спасил много животи и затова заслужава да бъде награден


authors:
Цветелина Стоянова
Автор

description: Правителството реши как да бъдат обезопасени водните басейни през следващите няколко години. В приетите плановете за управление на рисковете е описано какво да се предприеме до 2021 година, обясни министър Ивелина Василева: Превенция, недопускане на рискове, свързани с...

title: МС прие плановете за управление на риска от наводнения

maintext:
Правителството реши как да бъдат обезопасени водните басейни през следващите няколко години. В приетите плановете за управление на рисковете е описано какво да се предприеме до 2021 година, обясни министър Ивелина Василева:
Превенция, недопускане на рискове, свързани с възникване на наводнения, за живота и здравето на хората, и рискове за критичната инфраструктура. За първи път се разработват планове за управление на риска от наводнения в България.
Приета е и морската стратегия за опазване водите на Черно море. Мерките са на национално ниво и по линия на трансграничното сътрудничество. Целта е да се ограничи замърсяването на Черно море, допълни Василева:
Пречиствателните станции по Черноморското крайбрежие, канализационна мрежа, която да събира отпадъчните води, продължаване на усилията за закриване на стари сметища, изграждане на такива съоръжения, които не допускат замърсявания, контрол върху шума в морската среда.
Министерският съвет одобри 15 млн. лева за извършване на ремонтни дейности в болнични помещения към болница „Лозенец“, както и за доставка на медицинска техника и оборудване за нуждите на болницата.
Одобрени са и допълнителни разходи по бюджета на Националната служба за охрана в размер на 520 000 лева за изплащане на дължими обезщетения при освобождаване от военна служба, съгласно чл. 121 от Закона за Националната служба за охрана.
Предвидени са 4 млн. лева по бюджетите на редица общини за реализиране на инфраструктурни проекти. Дейностите са свързани приоритетно с ремонт на общинска улична мрежа и транспортна инфраструктура. Средствата се осигуряват чрез преструктуриране на разходите по централния бюджет за 2016 г. и за сметка на предвидените средства по централния бюджет за 2016 г.


description: Със специални листовки МВР ще обучава шофьорите на камиони как да се предпазват от нелегални мигранти. Част от съветите имат за цел да не допуснат събития, подобни на атентата в Берлин. Листовките са на български, английски и турски език. Отпечатани са  500 хиляди копия и вече се...

title: МВР ще информира шофьорите на камиони как да се предпазват от нелегални мигранти

maintext:
play
pause
stop
mute
unmute
max volume / Репортаж на Николай Христов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Със специални листовки МВР ще обучава шофьорите на камиони как да се предпазват от нелегални мигранти. Част от съветите имат за цел да не допуснат събития, подобни на атентата в Берлин.Листовките са на български, английски и турски език. Отпечатани са 500 хиляди копия и вече се раздават на граничните пунктове у нас. Една от целите е да се спре нелегалното преминаване през границата, а и повишаване на сигурността както и на водачите, така и в страната, каза главният секретар на МВРНе са малко случаите, при които има заловени мигранти в различни камиони за цялата 2016-а, допълни главният секретар на МВР:От Гранична полиция смятат, че през зимата ще се увеличи броят на случаите, при които мигранти се опитват да минат границата именно в камиони.Репортажа на Николай Христов за предаването ''12+3'' можете да чуете от звуковия файл.


authors: Здравка Маслянкова - Кор. На Бнр Във В. Търново

description: С 10 на сто ще се увеличи такса смет за домакинствата в Горна Оряховица от догодина. Предложението ще се гласува след празниците от Общинския съвет. Причина за повишаването е недостиг в разходите за чистота, породен от промяна в механизма на облагане на бизнеса. С увеличението...

title: През 2017 в Горна Оряховица ще плащат по-голяма такса смет

maintext:
С 10 на сто ще се увеличи такса смет за домакинствата в Горна Оряховица от догодина. Предложението ще се гласува след празниците от Общинския съвет. Причина за повишаването е недостиг в разходите за чистота, породен от промяна в механизма на облагане на бизнеса.
С увеличението домакинствата в Горна Оряховица ще плащат 4,3 промила върху данъчната оценка на имотите си. Бизнесът също ще плаща с осем процента повече.
Фирмите вече няма да се облагат на база "отчетна стойност" или "данъчна оценка", а на база "заявени съдове за смет" и извозването им. Така разходите на фирмите, особено на тези с големи сгради падат драстично. Ако досега данъкоплатците са плащали по около 80 хиляди лева за такса смет, сега разходите им се свиват четири пъти.
Битовите отпадъци вече се извозват и по-далече, което генерира недостиг от над 600 хиляди лева в общата план-сметка на общината за чистота.


authors:
Кремена Данева - Кор. На Бнр В Пловдив
Автор

description: В Пловдив доброволци на Българския червен кръст  зарадваха с коледни подаръци децата в две болнични заведения в града.  Инициативата е част от коледната кампания "Кутия на приятелството". Доброволците посетиха МБАЛ - Пловдив и Университетската болница "Свети...

title: Децата от Пловдив, които прекараха Коледа в болница, получиха подаръци от БЧК

maintext:
В Пловдив доброволци на Българския червен кръст зарадваха с коледни подаръци децата в две болнични заведения в града. Инициативата е част от коледната кампания "Кутия на приятелството".
Доброволците посетиха МБАЛ - Пловдив и Университетската болница "Свети Георги", а инициативата им има за цел да окаже подкрепа на хоспитализираните деца, които са далеч от своите родители и близки по време на празниците, като малчуганите получават не само коледни подаръци, а също приятелска загриженост и внимание.
В благотворителната кампания, осъществена от 5-и до 18-и декември, се включиха деца от пловдивските учебни заведения и техните родители, уточняват от БЧК.


authors:
Добрин Йотов
Автор

description: Споразумението за прекратяване на огъня влезе в сила точно в полунощ в района на столицата Дамаск, в Източна Гута и в областта Идлиб, контролирана в голямата си част от бунтовниците, съобщиха кореспондентите на Франс прес. Изключение бяха боевете в района на християнското...

title: Примирието влезе в почти цяла Западна Сирия

maintext:
Споразумението за прекратяване на огъня влезе в сила точно в полунощ в района на столицата Дамаск, в Източна Гута и в областта Идлиб, контролирана в голямата си част от бунтовниците, съобщиха кореспондентите на Франс прес.
Изключение бяха боевете в района на християнското градче Махарда в областта Хама. Представител на базираната в Лондон Сирийска обсерватория за човешки права обясни сблъсъците със стремежа на малки бунтовнически групировки да саботират примирието, за да гарантират собственото си оцеляване. По-мощните формации на въоръжената опозиция засега се придържат към споразумението, в това число и бившият клон на „Ал Каида“ в страната - „Фатах ал Шам“, която има много бойци в Идлиб.
Примирието не включва джихадистите от „Ислямска държава“ и кюрдите, които владеят големи части на Северна и Източна Сирия. Сирийското правителство обаче обяви, че то е добра основа за прекратяване на войната. В интервю за италиански телевизионен канал тази нощ президентът Башар Асад заяви, че шансовете за мир ще нараснат, ако новоизбраният президент Доналд Тръмп изпълни предизборните си заявки да се концентрира върху борбата с терористите и да подобри отношенията с Русия.


authors:
Стоян Радев - Кор. На Бнр В Сливен
Автор

description: "Булгаргаз" отменя планираното спиране на доставките на природен газ за "Газтрейд Сливен" ЕООД. Това става ясно от писмо на "Булгаргаз", изпратено до кмета на общината Стефан Радев, до министъра на енергетиката, до председателя на Комисията за енергийно и водно...

title: Планираното спиране на доставките на природен газ за Сливен се отменя

maintext:
"Булгаргаз" отменя планираното спиране на доставките на природен газ за "Газтрейд Сливен" ЕООД. Това става ясно от писмо на "Булгаргаз", изпратено до кмета на общината Стефан Радев, до министъра на енергетиката, до председателя на Комисията за енергийно и водно регулиране, синдика на сливенското дружество и други заинтересовани институции.
"Инвестбанк" поема конкретен ангажимент по погасяване на текущите задължения на "Газтрейд Сливен" за доставен природен газ.
Това ни действие е продиктувано и от отговорното отношение, в качеството ни на обществен доставчик, към всички потребители на газоразпределителното дружество, пише в още писмото. Въпреки че няма да бъдат спрени доставките на природен газ в Сливен за битови абонати и фирми, и е постигнато моментно съгласие, то окончателно решение вероятно ще се вземе след преговори следващата година.


authors:
Стефка Бакърджиева - Радио Бургас
Автор

description: Бургаската организация на Българския червен кръст зарадва 260 деца в неравностойно положение, които получиха коледни подаръци от кампанията „Подари Коледа“. За децата бяха организирани и специални тържества в Бургас, Карнобат, Айтос и Сунгурларе. По време на...

title: БЧК Бургас раздаде пакети с храна и подаръци за Коледа

maintext:
Бургаската организация на Българския червен кръст зарадва 260 деца в неравностойно положение, които получиха коледни подаръци от кампанията „Подари Коледа“. За децата бяха организирани и специални тържества в Бургас, Карнобат, Айтос и Сунгурларе.
По време на фондонабирателната кампания са били събрани 4 655 лева. Тази година беше 11-тото издание на кампанията.
Средствата са събрани от продажбата на специална картичка с логото на инициативата - усмихнат снежен човек, съобщи директорът на местната червенокръстка организация Виолета Радева:
С тези парички бяха закупени подаръци за 260 деца от цялата област. Всеки получи индивидуален подарък от Дядо Коледа, съпътстван с много лакомства и изненади, предоставени на децата по време на коледните тържества.
В тържествата са взели участие доброволци от Българския младежки червен кръст.
БЧК в Бургас е предоставил и двеста пакета със здравословна храна на двеста ученици от социално слаби семейства от община Камено.


description: Филиал „Ботунец“ на Столичния център за работа с деца предлага занимания в клубовете: Клуб "Енциклопедия", Клуб "Пътешественик", Театрално студио "Маска", Школа по български народни танци, Фолклорна вокална група "Славея", Школа по рисуване, Школа по...

title: Предколедно настроение с фолклорна вокална група "Славея"

maintext:
play
pause
stop
mute
unmute
max volume / Репортаж на Веселина Миланова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Филиал „Ботунец“ на Столичния център за работа с деца предлага занимания в клубовете: Клуб "Енциклопедия", Клуб "Пътешественик", Театрално студио "Маска", Школа по български народни танци, Фолклорна вокална група "Славея", Школа по рисуване, Школа по танци, Клуб "Екология и опазване на околната среда", Английски език, Начална компютърна грамотност и Спортно-развлекателни игри.
Ръководителите на Фолклорната вокална група „Славея“ – Карамфила Лазарова и Снежана Колева, казаха в „Преди всички“, че децата от групата се занимават с български фолклор и за тях е много важно да са близо до корените им. Децата са на възраст от 7, 8-годишни, като с възрастта те биват профилирани, но стартът е народното пеене.
В звуковия файл можете да чуете интервю с ръководителите и изпълнение на 16 деца от група „Славея.


description: Руският Дядо Коледа - Дядо Мраз (Дед Мороз), започва да усеща променящата се икономическа ситуация, пише руският вестник "Известия". Обикновено в края на годината той е затрупан от работа, но тази година заявките за участие са доста по-малко в сравнение с 2015 година, уточнява...

title: Руският Дядо Мраз е принуден да затяга колана

maintext:
Руският Дядо Коледа - Дядо Мраз (Дед Мороз), започва да усеща променящата се икономическа ситуация, пише руският вестник "Известия". Обикновено в края на годината той е затрупан от работа, но тази година заявките за участие са доста по-малко в сравнение с 2015 година, уточнява вестникът като обяснява това с по-ниските доходи на руснаците.
В същото време се увеличава броя на хората, които биха искали да "работят" като Дядо Мраз. В Москва човек може да спечели до 2000 рубли (33 долара) на заявка, пише още "Известия".


description: Верижна катастрофа затвори участък от автомагистрала "Хемус" между варненските села Ветрино и Неофит Рилски. Сблъскали са се осем автомобила. Затворено е платното за движение към крайморския град. За автомобилите е определен обходен маршрут през Ветрино. Няма данни за...

title: Катастрофа затвори участък от автомагистрала "Хемус" към Варна

maintext:
Верижна катастрофа затвори участък от автомагистрала "Хемус" между варненските села Ветрино и Неофит Рилски.
Сблъскали са се осем автомобила. Затворено е платното за движение към крайморския град. За автомобилите е определен обходен маршрут през Ветрино. Няма данни за сериозно пострадали хора.
Заради верижни катастрофи остава затворена и автомагистрала "Тракия" от пътен възел "Зимница" до Бургас. Обходният маршрут е: Зимница – Петолъчката – Карнобат – Айтос.
Тежката зимна обстановка в региона наложи ограничения и по други пътища, съобщава Мария Ботева от Пътната полиция:
През Рижкия проход е въведена забрана за преминаване на автомобили над 12 тона, а през Айтоския проход, МПС над десет тона трябва да са с вериги. Затворен е участъкът Ямбол-Зимница в посока към Бургас.
Възстановено е движението при километър 69 на автомагистрала "Струма" в посока Благоевград. По-рано днес заради катастрофа то се осъществяваше само в лентата за изпреварване.


description: Министерството на външните работи на Русия приема решението на САЩ да облекчи ограниченията за доставянето на оръжия за сирийските бунтовници като "враждебно действие", което заплашва безопасността на руските военни самолети и служители.Ройтерс се позовава на агенция...

title: Русия нарече "враждебно действие" решението на САЩ да бъде облекчен режимът за доставка на оръжия за сирийските бунтовници

maintext:
Министерството на външните работи на Русия приема решението на САЩ да облекчи ограниченията за доставянето на оръжия за сирийските бунтовници като "враждебно действие", което заплашва безопасността на руските военни самолети и служители.
Ройтерс се позовава на агенция "РИА Новости", според която министерството смята, че администрацията на Барак Обама се опитва да усложни международната обстановка преди Доналд Тръмп да влезе в Белия дом през януари.
Обама вдигна някои рестрикции за доставка на оръжие за сирийските бунтовници по-рано този месец. Кремъл, чиито въздушни сили подкрепят правителството на президента Башар Асад, твърдят, че действието е рисковано и оръжията могат да попаднат в ръцете на "терористи".


authors:
Янина Богданова И Кристиян Бояджиев
Автор

description: В срещата ни между барок и рок звучат произведения от бароковите композитори Стефано Ланди, Стефано Бернарди, Аугустино Стефани. По волята на знатни покровители Стефани е подготвян за духовна кариера. Получава в Германия и Италия музикално, но и добро хуманитарно образование:...

title: В деня на св. Стефан: музикално странстване през векове и континенти

maintext:
В срещата ни между барок и рок звучат произведения от бароковите композитори Стефано Ланди, Стефано Бернарди, Аугустино Стефани. По волята на знатни покровители Стефани е подготвян за духовна кариера. Получава в Германия и Италия музикално, но и добро хуманитарно образование: учи богословие, философия и риторика. По-късно е назначен за придворен органист в Мюнхен, пише балетна музика (предпочитана по онова време) и опери, с които става известен. Когато херцогът на Хановер решава да създаде първия оперен театър в страната, кани Аугустино Стефани като автор. За композитора се знае, че е бил изкусен дипломат между протестантския хановерски двор и католическите дворове. На 44 години се отдава повече на политиката, пътешества с дипломатически мисии из цяла Европа, а в Англия е назначен за пожизнен президент на прочутата академия за старинна музика в Лондон.
В дългогодишната история на поп-джаз-рок групата „Чикаго“ (създадена през 1967 г.), рядко се срещат пиеси, които не са написани от членове на формацията и не са американци. В албума с пореден номер 17 има песен, написана от роден в Австралия музикант – Стийв Кипнър (Steven Kipner) и тя е сред най-добрите в цялото многолетно съществуване на „Чикаго“: Hard Habit To Break. Заедно с нея звучат и песни на други музиканти с името Стефан: Диомов, Димитров, Стийв Джордж („Мистър Мистър“), Стийв Лукатър от формацията „Тото“.
вторник, 27 декември, от 23 часа


description: Финансовата комисия към парламента на Великобритания обяви в четвъртък, че стартира преглед на ефективността и въздействието на паричната политика, провежданата от Английската централна банка след глобалната финансова криза през 2008 година. Лихвените проценти са залепени...

title: Финансовата комисия на британския парламент ще разследва ефективността на паричната политика на Централната банка

maintext:
Финансовата комисия към парламента на Великобритания обяви в четвъртък, че стартира преглед на ефективността и въздействието на паричната политика, провежданата от Английската централна банка след глобалната финансова криза през 2008 година.
Лихвените проценти са залепени близо до нулата. АЦБ използва все по-големи нестандартни форми на "количествени улеснения", а инфлацията в страната беше под целевото ниво от 2% през последните три години, отбеляза в специално изявление председателят на финансовата комисия Андрю Тирай.
Той допълни, че ефикасността на паричната политика или погледано от друг ъгъл – нежеланите последствия от нея, както и перспективи през тази политика трябва да бъдат внимателно проучени.
Комисията ще продължава да е гарант за оперативната независимост на Централната банка, като ще разгледа и рисковете, свързани с това, допълни Андрю Тирай.
Финансовата парламентарна комисия ще се стреми да получи писмени показания по серия въпроси, вариращи от въздействието на провежданата от АЦБ политика върху жилищния пазар и финансовата стабилност, до нейното влияние върху конкуренцията, производителността и върху т.нар. "зомби компании".
Крайният срок за подаване на показанията е 5-и март 2017 година.


authors:
Юлияна Корнажева
Пламен Христов - Кор. На Бнр В Ловеч
Автори

description: Няма големи аварии при електропреносната мрежа на страната. Това съобщи за "Хоризонт" заместник-директорът на Централното диспечерско управление към Електроенергийния системен оператор Бойко Човиков: Към момента всички съоръжения на електропреносната мрежа са в пълна...

title: Няма големи аварии в електропреносната мрежа на страната

maintext:
Няма големи аварии при електропреносната мрежа на страната. Това съобщи за "Хоризонт" заместник-директорът на Централното диспечерско управление към Електроенергийния системен оператор Бойко Човиков:
Към момента всички съоръжения на електропреносната мрежа са в пълна изправност. Всички централи работят съобразено с търговските си графици. Имаме достатъчно мощности да посрещнем, ако се наложат някакви високи товари, свързани с евентуално застудяване.
При необходимост екипите на Електроенергийния системен оператор могат да помогнат на електроразпределителните дружества за отстраняване на авариите.
Три села във Варненска област и по едно в Шуменска и Великотърновска са без ток. От "Енерго Про" съобщиха, че авариите ще бъдат отстранени до няколко часа.
Заради силния вятър без захранване бяха селища в Ловешко, но повредите са отстранени, посочиха от компанията ЧЕЗ, които обслужват района.
Обстановката в Ловешко постепенно се нормализира след обилния снеговалеж. Няма сигнали за бедстващи хора.
Заради усложнената зимна обстановка кметът на Тетевен Мадлена Бояджиева свика Кризисния щаб за защита от бедствия. Снежната покривка в района е около 45 сантиметра, а в най-високите части - и над метър. Пътищата в общината са проходими при зимни условия, почистването им продължава. Затворен за движение остава само пътят Рибарица - Шипково.
В Троянско най-тежка беше ситуацията в село Шипково, където снежната покривка достигна 55 сантиметра. Всички основни пътища в общината са разчистени. Продължава обработването на второстепенните улици в населените места.
От Агенция "Пътна инфраструктура" съобщиха, че е възстановено движението през прохода "Шипка".


description: Снежна буря продължава да затруднява пътуването в Големите равнини на САЩ. Условията за пътуване остават тежки, предаде Асошиейтед прес.Мразовитият дъжд, снеговалежите и силните ветрове, които наложиха затварянето на големи участъци от автомагистрали в щатите Северна и Южна...

title: Снежни бури блокираха няколко щата в САЩ

maintext:
Снежна буря продължава да затруднява пътуването в Големите равнини на САЩ. Условията за пътуване остават тежки, предаде Асошиейтед прес.
Мразовитият дъжд, снеговалежите и силните ветрове, които наложиха затварянето на големи участъци от автомагистрали в щатите Северна и Южна Дакота, ще продължат.
В западната част на Северна Дакота се очаква снежната покривка да достигне между от 20 до 40 сантиметра.
Бурята е предизвикала и масови спирания на електроподаването в щатите Северна и Южна Дакота, Небраска и в западната част на Айова.


description: По повод сигналите, че хора, които не са сред нуждаещите се, ползват помощта за пострадалите в Хитрино, и възникналото по този повод напрежение, психологът Христо Монов коментира в ефира на "Хоризонт", че у нас всъщност сме забравили добрите практики при управление на...

title: Христо Монов: Едни от хората, които първи трябва да получат психологическа помощ при бедствие, са спасителите

maintext:
По повод сигналите, че хора, които не са сред нуждаещите се, ползват помощта за пострадалите в Хитрино, и възникналото по този повод напрежение, психологът Христо Монов коментира в ефира на "Хоризонт", че у нас всъщност сме забравили добрите практики при управление на кризисни ситуации и припомни, че в момента всички държавни институции, които се занимават с такава дейност при възникване на извънредна ситуация, са събрани в една дирекция на МВР, към която е и пожарната безопасност, и гражданската защита, и телефон 112:
И когато няма добре разписани процедури и правила, които да се спазват при овладяване на критични ситуации, се пробягва до един евтин кризисен пиар, който гледаме от две седмици вече и повече... Забравихме хората, а всъщност онова, което ние сме разработили като български модел на кризисно психологическа интервенция, който е признат и в Европа, и по света, е, че основното е човекът – пострадалият човек, и тези, които му помагат.
Христо Монов смята, че вниманието към хората при бедствието в Хитрино не е било достатъчно, а реакцията на държавата е била недобре организирана и закъсняла, като отбеляза, че при такава ситуация е нормално да възникнат и негативни чувства и емоции, които не помагат: Нормално и и се знае от нас – психолозите, че в кризисна ситуация се появяват и мародерите – те са първи на опашката за храна... Тези неща се знаят и една добре организирана държава е разписала точни и ясни правила – кой какво прави при такава ситуация.
Христо Монов подчерта, че кризисните психолози, които трябва да помагат на пострадалите хора при бедствени ситуации, са специално обучени, като обучението им се различава от това на психолозите в МВР. Същото така отсъствието на кризисни психолози означава, че белезите от бедствието няма да бъдат преодолени дълги години. Монов даде като негативен пример случая с Бяла и добави: Защо не бяхме повикани? Може би защото нещо трябваше да се скрие в Хитрино.
Психологът подчерта още, че за състоянието на хората, които са работили за преодоляване на кризата – пожарникари, спасители, също не са положени необходимите грижи: Едни от хората, които първи трябва да получат психологическа помощ, са именно спасителните отряди и тези, които са потушавали резултатите от бедствието. Защото, представяте ли си, шест часа да стоиш и да пръскаш с маркуча една цистерна, която може да гръмне всеки момент – какво психическо напрежение е. И как този човек след това действително има нужда да му бъде помогнато, ако естествено той потърси такава помощ. Защото и помощ насила не става.
Психологът смята, че тенденцията всичко да бъде остойностявано в пари, а човешките отношения да бъдат разглеждани като пазарни отношения, започва да отминава и подчерта: Много по-важно е ние, хората, да си останем хора – емоцията не можеш да я остойностиш, мъката няма парично изражение, добрината – също. Една помощ – оказана навреме, също не може да бъде остойностена. Макар че резултатите от много анализи показват, че една парична единица, дадена за кризисно-психологическа интервенция, се възвръща от 17 до 32 пъти.
Времето лекува болката, но не я премахва, каза Христо Монов и допълни: За да можеш въпреки болката да живееш, ти трябва най-вече съчувствието на другите, помощта на другите – като емоционална подкрепа, като топла дума, не като тухли...
Христо Монов каза, че ако бъдат повикани, специалисти от дружеството на психолозите в България – със сертификати за кризисна интервенция, са готови – още в понеделник, да отидат да помагат в Хитрино.
Цялото интервю с Христо Монов може да чуете от звуковия файл.


authors:
Ирина Павлова - Радио Шумен
Автор

description: Все още не са изплатени задълженията на държавата към Шуменския екарисаж, съобщиха от дружеството. За извършената дейност по събиране и обработка на умрели животни през 2014 и 2015 година екарисажът има да получава близо 6 млн. лв. с лихвите.Средствата не са разплатени, въпреки...

title: Не са изплатени задълженията на държавата към Шуменския екарисаж

maintext:
Все още не са изплатени задълженията на държавата към Шуменския екарисаж, съобщиха от дружеството.
За извършената дейност по събиране и обработка на умрели животни през 2014 и 2015 година екарисажът има да получава близо 6 млн. лв. с лихвите.
Средствата не са разплатени, въпреки настояването от наша страна пред Министерството на земеделието и храните, заяви изпълнителният директор Светла Боянова.
През настоящата година дружеството работи по договори с Областните дирекции по безопасност на храните. Средствата по тези контракти се разплащат в срок.


authors:
Даниела Найденова
Автор

description: Плавен, плъзгащ се, въртящ се, галантен, изискан – и още много други епитети можем да използваме, за да опишем един от най-прекрасните танци – валсът. Историята му датира от самото начало на 16 век. Названието идва от старонемски език, където waltz означава точно това – да се...

title: Звукови хроники „Покана за танц“: Валс

maintext:
Плавен, плъзгащ се, въртящ се, галантен, изискан – и още много други епитети можем да използваме, за да опишем един от най-прекрасните танци – валсът. Историята му датира от самото начало на 16 век. Названието идва от старонемски език, където waltz означава точно това – да се обръщаме, да се въртим, да се плъзгаме. В края на 16 век френският философ Монтанье пише за танц в Аугсбърг, където танцьорите се държали толкова близо, че лицата им се докосвали. Съвременните изследователи твърдят, че валсът е синтез на редица европейски танци – корените му се откриват в популярния за времето си танц „матеник“ и неговата разновидност „фурианте“, изпълнявани на празник в чешките села, както и във френския танц „волт“ („лаволта“) и в австрийския „лендлер“ (може би най-близък до валса). През 18 век селяните от Бавария и Тирол танцували по двойки „валсер“, а в Бохемия и Австрия бил наречен „паркетния“. Много изкуствоведи твърдят, че истинският образ на валса идва от Виена, нейните предградия и балните зали на Хабсбургите. И като всяко ново явление първоначално е възприеман със смут! Постепенно от селските забави навлиза и във висшето общество, където широките, плъзгащи се и диви стъпки на народното веселие се преобразяват в къси, елегантни и изящни. Днес валсът е символ на веселие и елегантност!
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: Окръжна прокуратура - Пловдив повдигна обвинения за убийството на 26-годишната жена от село Куртово Конаре на мъжа, с когото тя е живеела на семейни начала. В съобщение от прокуратурата се казва, че 28-годишният мъж е признал за извършеното преди два дни престъпление. Разследващите...

title: Мъжът, живял с жената от Куртово Конаре, е признал за убийството ѝ

maintext:
Окръжна прокуратура - Пловдив повдигна обвинения за убийството на 26-годишната жена от село Куртово Конаре на мъжа, с когото тя е живеела на семейни начала. В съобщение от прокуратурата се казва, че 28-годишният мъж е признал за извършеното преди два дни престъпление. Разследващите разполагат и с много веществени доказателства и биологични следи.
Обвиняемият е задържан за срок от 72 часа. От Окръжния съд в Пловдив ще бъде поискана най-тежката мярка за неотклонение „Задържане под стража”.


authors:
Дора Атанасова - Кор. На Бнр В Хасково
Автор

description: Трафикът през граничния пункт "Капитан Андреево " е интензивен и днес. За пореден ден се е образувала колона от тежкотоварни автомобили. Вчера опашката достигна 10 километра. Снощи е намаляла, като са обработени близо 900 ТИР-а. Днес от 14 до 20 часа е ограничено движението...

maintext:
Трафикът през граничния пункт "Капитан Андреево " е интензивен и днес. За пореден ден се е образувала колона от тежкотоварни автомобили.
Вчера опашката достигна 10 километра. Снощи е намаляла, като са обработени близо 900 ТИР-а.
Днес от 14 до 20 часа е ограничено движението по автомагистрала "Марица" на камиони над 12 тона. Забраната не важи за автомобили, които превозват бързоразвалящи се хранителни продукти и товари на температурен режим, живи животни и опасни товари.


description: Десетки хиляди християни от цял свят се стекоха в Светите земи, за да отпразнуват Коледа във Витлеем. Огромно множество се събира за ежегодното шествие на латинския патриарх на Ерусалим от Стария град до библейския град, където се смята, че е роден Исус. Процесията ще бъде...

title: Десетки хиляди християни се стекоха в Светите земи

maintext:
Десетки хиляди християни от цял свят се стекоха в Светите земи, за да отпразнуват Коледа във Витлеем. Огромно множество се събира за ежегодното шествие на латинския патриарх на Ерусалим от Стария град до библейския град, където се смята, че е роден Исус.
Процесията ще бъде предвождана от Пиербатиста Пицабала, който е върховният духовен водач на римокатолиците в Светите земи. В полунощ той ще отслужи тържествена меса в църквата "Рождество Христово", издигната на мястото, където според преданието се е родил Христос.
В Рождественското си послание, отправено по-рано тази седмица от Ерусалим, Пицабала насочи вниманието на вярващите към случващото се в Сирия, Египет и Ирак, като каза, че "думите не са достатъчни", за да бъдат спрени тези трагедии.


description: Ямайският атлет Юсейн Болт и американската гимнастичка Симон Байлс са спортист и спортистка на годината според френското издание "Екип". На олимпийските игри в Рио де Жанейро Болт спечели злато в бяганията на 100 и на 200 метра, както и това в щафетата 4x100 метра. Болт получи...

title: Болт и Байлс са най-добрите спортисти за 2016 година според френското издание "Екип"

maintext:
Ямайският атлет Юсейн Болт и американската гимнастичка Симон Байлс са спортист и спортистка на годината според френското издание "Екип".
Симоне Байлс стигна до четири златни и един бронзов медал в Бразилия.
На олимпийските игри в Рио де Жанейро Болт спечели злато в бяганията на 100 и на 200 метра, както и това в щафетата 4x100 метра. Болт получи признанието и през 2008, 2009, 2012 и 2015 година.


description: След година на разделение, британският министър председател Тереза Мей призова сънародниците си към повече сплотеност през 2017 г. Великобритания трябва да се обедини и да поеме новата си роля в световната политика, след решението да напусне Европейския съюз, заяви Мей в първото...

title: Тереза Мей призова британците към сплотеност

maintext:
След година на разделение, британският министър председател Тереза Мей призова сънародниците си към повече сплотеност през 2017 г.
Великобритания трябва да се обедини и да поеме новата си роля в световната политика, след решението да напусне Европейския съюз, заяви Мей в първото си коледно обръщение. Както на Коледа се събират семействата, така и ние трябва да се обединим, каза премиерът.
През юни 52 процента от британците гласуваха в референдум за излизане на страната от Евросъюза.


description: Двете камари на колумбийския парламент одобриха закона за амнистия на членове на групировката "Революционни въоръжени сили на Колумбия", известна като ФАРК, предаде Франс прес. Така беше направена първата стъпка от конкретизиране на мирното споразумение с партизаните,...

maintext:
Двете камари на колумбийския парламент одобриха закона за амнистия на членове на групировката "Революционни въоръжени сили на Колумбия", известна като ФАРК, предаде Франс прес. Така беше направена първата стъпка от конкретизиране на мирното споразумение с партизаните, окачествена от президента Хуан Мануел Сантос като "историческа".
Законът за амнистия на членове на ФАРК залегна в мирното споразумение, подписано на 24 ноември. Така се сложи край на 52-годишната конфронтация с най-голямата и най-старата партизанска организация в страната. Предстои 5700 партизани да започнат да напускат планините и да предават оръжието си. Извършителите на престъпления срещу човечеството, на масови убийства и изнасилвания не могат да се ползват от този закон и ще бъдат изправени пред специален съд, какъвто също се предвижда в мирното споразумение.


description: В София започна разпръскване на смеси срещу заледяване. Фирмите, ангажирани със снегопочистването, трябва да разположат специализирана техника за зимно почистване на определените 68 места в града. Вече се извършва обработка в районите Панчарево, Витоша, Нови Искър, като...

title: Улиците в София се обработват срещу заледяване

maintext:
В София започна разпръскване на смеси срещу заледяване. Фирмите, ангажирани със снегопочистването, трябва да разположат специализирана техника за зимно почистване на определените 68 места в града. Вече се извършва обработка в районите Панчарево, Витоша, Нови Искър, като приоритетно се обработват улици, по които се движи градския транспорт и основни улици в кв. „Симеоново“, Бистрица, селищата Кътина, Балша и други. На терен работят над 20 снегопочистващи машини.
Опесъчаване се извършва на планинските пътища „Драгалевци - Алеко“ и „Бояна - Златни мостове“ в планината Витоша.
От Столичната община напомнят на шофьорите да бъдат внимателни и да карат с автомобили, оборудвани за движение при зимни условия и със съобразена скорост.


description: Руското министерство на външните работи направи предложение до президента Владимир Путин да обяви 35 американски дипломати в Русия за персона нон грата, съобщи ръководителят на ведомството Сергей Лавров, цитиран от агенция ТАСС. По думите на министъра, обвиненията на САЩ за...

title: Руското министерство на външните работи предложи ответни мерки

maintext:
Руското министерство на външните работи направи предложение до президента Владимир Путин да обяви 35 американски дипломати в Русия за персона нон грата, съобщи ръководителят на ведомството Сергей Лавров, цитиран от агенция ТАСС. По думите на министъра, обвиненията на САЩ за намеса на Русия в американските избори са неоснователни.
Изходящата американска администрация на Барак Обама, която обвинява Русия във всички смъртни грехове и се опитва да ни обвини също за провала на своите външно политически инициативи, повдигна неоснователно допълнителни обвинения за това, че руската страна на държавно ниво се е намесила в предизборната кампания в САЩ, в резултат на което кандидатът на Демократическата партия претърпя поражение.
Министерството е предложило също да бъде забранено на САЩ да използва два обекта в руската столица.


description: Американската икономика нарасна през третото тримесечие с по-силно темпо спрямо предходната оценка на Търговския департамент благодарение на по-добро повишение на потребителските разходи и на бизнес инвестициите през периода юли - септември. Брутният вътрешен продукт на...

title: Ускоряване на икономическия растеж на САЩ през третото тримесечие до двегодишен връх от 3,5 на сто

maintext:
Американската икономика нарасна през третото тримесечие с по-силно темпо спрямо предходната оценка на Търговския департамент благодарение на по-добро повишение на потребителските разходи и на бизнес инвестициите през периода юли - септември.
Брутният вътрешен продукт на САЩ, който е най-общото мерило за производството на стоки и услуги, се повиши през третото тримесечие с цели 3,5% на годишна база при предходна оценка за растеж с 3,2%. Това е най-солидното разширяване на американската икономика от две години насам (от третото тримесечие на 2014-а година) след нейното анемично представяне през първото полугодие (повишение на БВП с едва 0,8% през първото и с 1,4% през второто тримесечие), като средните прогнози на финансовите пазари бяха за по-умерена възходяща ревизия до растеж от 3,3 на сто.
Солидният икономически растеж през третото тримесечие се дължи на по-силно нарастване на потребителските разходи и на по-добри бизнес инвестиции в строителството и в интелектуална собственост.
Разходите на американските потребители, които са основен двигател на икономическата експанзия, се повишиха през третото тримесечие с 3,0% вместо с 2,8% според предишната оценка на Търговския департамент, но след техен солиден растеж с 4,3% през второто тримесечие (най-солидно повишение от края на 2014-а година). Трябва да се има предвид, че именно вътрешното потребление формира повече от две трети от растежа на водещата икономика в света.
Графика на БВП на САЩ
Бизнес инвестициите в нежилищното строителство пък се повишиха с 1,4% - далеч над предишната оценка на Департамента по търговия за тяхно анемично повишение с 0,1%, докато инвестициите за инфраструктура нараснаха с 12%, а за интелектуална собственост - с 3,2%. Инвестициите в жилищно строителството обаче се свиват през третото тримесечие с 4,1 на сто.
Един от основните генератори на икономическия растеж през третото тримесечие е и нарастването на експорта с цели 10,0% след повишение с едва 1,4% през предходното тримесечие, като това представлява най-солиден ръст на износа от близо три години насам. В същото време вносът се повиши с едва 2,2% след анемично повишение с 0,2% през трите месеца до края на юни.
Ценовият индекс на личните потребителски разходи (т.нар. PCE индекс), който се следи внимателно от Фед като мерило за инфлацията, нарасна през третото тримесечие с 1,4% след повишение с 2,0% през периода април - юни, докато основният ценови индекс (основния PCE индекс, изключвайки волатилните цени на храни и енергия) се повиши с 1,7% след растеж с 1,8% през второто тримесечие.
Въпреки днешните по-силни данни, редица икономисти и анализатори очакват, че те ще бъдат последвани от забавяне на американския икономически растеж през последното тримесечие на годината към 1,6%. Те прогнозират, че за цялата отминаваща година БВП на САЩ ще нарасне с 1,9%, запазвайки темпото на икономическа експанзия от около 2% годишно, което е в сила от края на рецесията през 2009-а година - най-слабото осреднено ниво на икономически подем от 1949-а година насам.
Първата оценка за американския икономически растеж през последното тримесечие на текущата година ще бъде направена на 27-и януари 2017-а.


authors:
Кирил Фалин - Кор. На Бнр В Кюстендил
Автор

description: Бившият кмет на Дупница инж. Атанас Янев е осъден на 1 година за престъпление по служба, съобщиха от Апелативната прокуратура. Решението е на Върховния касационен съд. Янев е признат за виновен в това, че като кмет сключил през 2008-а година анекс към договор за доставка на...

title: Бившият кмет на Дупница Атанас Янев беше осъден на 1 година за престъпление по служба

maintext: Бившият кмет на Дупницае осъден на 1 година за престъпление по служба, съобщиха от Апелативната прокуратура. Решението е на Върховния касационен съд.Янев е признат за виновен в това, че като кмет сключил през 2008-а година анекс към договор за доставка на хранителни продукти за домашния социален патронаж и диетичното столово хранене към общината, като цената на продуктите била увеличена с около 4200 лева. Сумата била платена от общинския бюджет.


description: Заболеваемостта от варицела във Великотърновска област продължава да расте. От началото на месеца досега са се заразили 144 деца. Над половината от тях са в община Павликени.  Заболяването е циклично и сега е в пикова фаза. Варицелата е най-разпространеното инфекциозно...

maintext:
Заболеваемостта от варицела във Великотърновска област продължава да расте.
От началото на месеца досега са се заразили 144 деца. Над половината от тях са в община Павликени.
Заболяването е циклично и сега е в пикова фаза. Варицелата е най-разпространеното инфекциозно заболяване при децата, което се пренася по въздушно-капков път. Натрупали са се много деца, които през последните години не са боледували, обясни д-р Ирина Млъзева от Районната здравна инспекция във Велико Търново. Десетки групи в детските градини са под карантина.
Увеличават се и случаите на болни от вирусен хепатит, като за декември те са 17.


authors:
Александър Михайлов
Автор

description: Венцислав ЗанковРоден е през 1962 г. в град София. Завършва ВИИИ „Николай Павлович“, специалност Скулптура (1988). Доктор по изкуствознание с дисертация на тема „Тялото на художника в изкуството на прехода“ (2013).Стоян АлексиевРоден е на 15 март 1951 година във Варна. През 1975...

title: Венцислав, Стоян и Стефан

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Роден е през 1962 г. в град София. Завършва ВИИИ „Николай Павлович“, специалност Скулптура (1988). Доктор по изкуствознание с дисертация на тема „Тялото на художника в изкуството на прехода“ (2013).Роден е на 15 март 1951 година във Варна. През 1975 година завършва актьорско майсторство във ВИТИЗ „Кръстьо Сарафов“ в класа на професор Елка Михайлова. Играе на сцените на театрите в Шумен (1975-1978), Варна (1978-1984), Пловдив (1984-1987), Народния театър „Иван Вазов“ (1997-?)– Стефан Михайлов Димитров 28 май 1949 е известен български композитор, автор на поп и филмова музика. През 1972 година завършва Теоретичния факултет на Национална музикална академия. Първата му композиция „Пея, защото искам, ако не искате — не слушайте“ е създадена по стихове на поетесата Блага Димитрова. Основател и музикален ръководител е на театър „4+4“. Стефан Димитров е композитор на поп-песни, някои от които са се превърнали в шлагери: „Нека да е лято“, „Дано“, „Всичко ми е наред“, „По първи петли“, „Сбогом, моя любов“, „И замириса на море", „Събота късен следобед", „Там". Пише музиката за филмите „След края на света“, „Съдията“, „Спас и Нели“, „Фатална нежност“, както и на музика за театрални постановки и телевизионни продукции. През 80-те работи с група „Вариант Б“ и „Домино“.


description: През 2016 г. все по-реална стана перспективата за написването на нов световен дневен ред и затова спомогнаха не само събитията в Европа, Балканите и Близкия Изток, а и ролята на избора на Доналд Тръмп за президент на САЩ. Как американците приемат новия си държавен глава и защо ...

title: САЩ след избора на Тръмп и края на мандата на Обама

maintext:
play
pause
stop
mute
unmute
max volume / Репортаж на Младен Петков и коментар на политолога Владимир Шопов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
През 2016 г. все по-реална стана перспективата за написването на нов световен дневен ред и затова спомогнаха не само събитията в Европа, Балканите и Близкия Изток, а и ролята на избора наза президент на САЩ. Как американците приемат новия си държавен глава и защо победата му предизвика противоречиви чувства?
Ако трябва да съдим за първия мандат на Тръмп от избирателите, които се припознаха в него, може и да имаме причини за безпокойство. На митинги на кандидата на Републиканците не веднъж чухме обидни епитети срещу мигрантите, призиви за вкарване на Хилари Клинтън в затвора и граничещи с расизъм изказвания. Има такива избиратели, за които изборът на Тръмп е надежда за връщане на срамни за Америка периоди на сегрегация и атаки срещу различните, но повечето настояват, че вотът им има друго послание. В една ферма в Охайо привърженик на Тръмп коментира пред БНР, че не е съгласен с всичко, което бизнесменът казва:
Той казва това, което много хора си мислят, но по радикален начин. Той казва това, което много хора си мислят, но по радикален начин. Хората, които гласуват за него, са по-умерени. Повечето не са радикални колкото него, но той се доближава най-много до това, което те искат да се случи.
В звуковия файл можете да чуете целия репортаж на Младен Петков и коментара на политолога Владимир Шопов.


description: Представителният отбор на "Локомотив" (Пловдив) ще проведе зимната си подготовка в турския курорт Алания. Футболистите и треньорите на тима ще бъдат в градчето в продължение на повече от 3 седмици. "Локомотив" ще замине на 16 януари и ще се върне на 9 февруари, като в този...

title: "Локомотив" Пловдив заминава за 3 седмици в Турция

maintext:
Представителният отбор на "Локомотив" (Пловдив) ще проведе зимната си подготовка в турския курорт Алания. Футболистите и треньорите на тима ще бъдат в градчето в продължение на повече от 3 седмици. "Локомотив" ще замине на 16 януари и ще се върне на 9 февруари, като в този период ще изиграе 6 контроли.
На 26.01.2017 г. "Локомотив" се изправя срещу ФК "Заглембе" (Полша), на 28.01. "Локомотив" играе срещу ФК "Словачко" (Чехия). Следващите мачове са на 31.01. със "Слован" Братислава (Словакия), а на 03.02 е срещата с ФК "Атирау" (Казахстан) и на 06.02.2017 "Локомотив" ще премери сили с ФК "Александрия" (Украйна). Два дни по-късно е последната контрола в Турция, а съперникът ще бъде уточнен допълнително. Футболистите на "Локомотив" ще бъдат настанени в два различни петзвездни хотела по време на лагера си в Алания.


description: В определен етап от нашия живот осъзнаваме, че най-скъпите подаръци са тези, които не струват пари - като любовта, здравето и усмивките. Доказателство за това е историята на 70-годишния бургазлия Мильо Карамитев. За Коледа той е получил ценен дар - успешна операция на негово...

title: Сложна операция спаси живота на кучето-водач на 70-годишен бургазлия

maintext:
play
pause
stop
mute
unmute
max volume / Репортаж на Еленица Маринова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Мильо Карамитев
Ранко Георгиев
В определен етап от нашия живот осъзнаваме, че най-скъпите подаръци са тези, които не струват пари - като любовта, здравето и усмивките. Доказателство за това е историята на 70-годишния бургазлия. За Коледа той е получил ценен дар - успешна операция на негово куче-водач Артър.Преди седем години Мильо Карамитев кандидатства за куче водач във фондацията "Очи на четири лапи". Оттогава двамата с кафявия мъжки лабрадор са неразделни, а Карамитев недоумява как е възможно едно куче да е способно да изпълнява толкова много и разнообразни команди.Тежка болест обаче разделя стопанина от неговото куче. Деветгодишният Артър е диагностициран с тумор на лявото предсърдие.Екип от 10 лекари провежда сложната операция, състояла се в началото на декември. Подобна операция се провежда за първи път в световен план, отбелязва ветеринарният лекар д-рТой допълва, че има много паралели между хуманната и ветеринарната медицина, включително в областта на онкологията. Тумори в сърцето при кучета са били отстранявани, но те са били разположени в по-лесно достъпни области.
Лабрадорът бързо се възстановява от сложната операция и посреща коледните празници у дома.
Чудесата се случват, стига да имаме вяра - в това ни убеждават героите от историята, която разказва Еленица Маринова.
Чуйте репортажа в звуковия файл.


description: Над 54 хиляди души в германския град Аугсбург ще бъдат евакуирани днес, навръх Коледа, заради открита невзривена бомба с тегло над 1 тон от Втората световна война. Средновековната катедрала и сградата на общината попадат в зоната, която е отцепена, а хората, които нямат ...

title: Евакуират над 54 хиляди души в германския град Аугсбург заради невзривена бомба

maintext:
Над 54 хиляди души в германския град Аугсбург ще бъдат евакуирани днес, навръх Коледа, заради открита невзривена бомба с тегло над 1 тон от Втората световна война.
Средновековната катедрала и сградата на общината попадат в зоната, която е отцепена, а хората, които нямат възможност за престой при близки ще бъдат настанявани в местните училища.
Планираната евакуация е най-масовата по рода си в Германия от края на войната насам. Последният път, в който властите прибегнаха до такава мярка, бе през 2011 година, когато отново, заради открита бомба в Кобленц, над 45 хиляди души трябваше да напуснат домовете си.


description: 10 милиона евро от Брюксел са получени за бързо възстановяване на щетите по местната инфраструктура от взрива в село Хитрино. Най-бързият начин за усвояване на парите е изготвяне на целеви проекти по оперативната програма "Развитие на селските райони". Антон Аспарухов от...

title: 10 милиона евро от ЕС са получени за бързо възстановяване на инфраструктурата в Хитрино

maintext:
10 милиона евро от Брюксел са получени за бързо възстановяване на щетите по местната инфраструктура от взрива в село Хитрино. Най-бързият начин за усвояване на парите е изготвяне на целеви проекти по оперативната програма "Развитие на селските райони".
Антон Аспарухов от Министерството на земеделието и храните съобщи, че кметът на Хитрино е заявил готовност подаването на проекти да започне от 16 януари догодина.
Тези средства могат да бъдат използвани за пътища, улици, общински сгради също така, водопровод и канализация, както и за ремонти и реконструкция на училища, детски градини и като цяло тези десет милиона евро могат да обхванат почти всички видове малки по мащаби публична инфраструктура на територията на село Хитрино. Това е целеви прием специално за село Хитрино, който е по мярка седем, две инвестиции малки по мащаби инфраструктура, която е част от програмата за развитие на селските райони. По програмата се кандидатства с подготовка на проектно предложение и заявление за кандидатстване. По принцип по мярката имаме ограничение за брой проекти, но това ограничение специално за община Хитрино е паднало, тоест не го изискваме, дали сме пълна свобода на кмета и на ръководството на местната власт да насочат проектите към конкретните щети без да ги ограничаваме по никакъв начин.


description: На годишната си пресконференция руският президент Владимир Путин отчете подобряване на икономиката в страната и обяви, че се надява на конструктивни отношения със следващия американския държавен глава Доналд Тръмп.Свиването на икономиката на Русия се забавя, намалява...

title: Владимир Путин се надява на конструктивни отношения с Доналд Тръмп

maintext:
ЕПА/БГНЕС
На годишната си пресконференция руският президент Владимир Путин отчете подобряване на икономиката в страната и обяви, че се надява на конструктивни отношения със следващия американския държавен глава Доналд Тръмп.
Свиването на икономиката на Русия се забавя, намалява изтичането на капитали, а реалното заплащане на труда започва да се възстановява, обясни Владимир Путин.
Мисля, че динамиката е много добра и трябва да я запазим. На второ място - инфлацията. Тя ще бъде по-малко от 6 на сто, вероятно по-скоро 5,5 процента, което е рекордно ниско ниво на инфлация, каза Путин.
Очаква се бюджетният дефицит да бъде 3,7 на сто от брутния вътрешен продукт, обясни още руският държавен глава.
Демократическата партия погрешно се опитва да обвинява външни фактори за загубата си на президентските избори в САЩ. Това посочи руският президент Владимир Путин на въпрос на Би Би Си за хакерските атаки срещу демократите, които според администрацията на президента Барак Обама са дело на Москва.
Загубилата страна винаги търси виновни извън себе си. По-добре да търсят проблемите в себе си. Както напълно правилно каза избраният за президент Доналд Тръмп, кой знае какви са тези хакери. Може да са от друга страна, а не от Русия, подчерта Путин и отново отхвърли обвиненията, че Москва е искала да наклони везните в предизборната кампания полза на Доналд Тръмп.
Руският държавен глава каза също, че се надява да има конструктивни отношения с новия американски президент.


description: Ранна профилактика на рака на простата е една от основните мисии на онколозите в Специализираната болница за онкологични заболявания в София. Новите европейски тенденции, залегнали и у нас, са да се набляга не на нарочни скринингови програми по региони и групи, а на повече...

title: Болните от рак на простатата у нас преживяват по-малко от европейските пациенти, отиват на преглед твърде късно

maintext:
play
pause
stop
mute
unmute
max volume / Репортаж на Гергана Хрисчева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Ранна профилактика на рака на простата е една от основните мисии на онколозите в Специализираната болница за онкологични заболявания в София. Новите европейски тенденции, залегнали и у нас, са да се набляга не на нарочни скринингови програми по региони и групи, а на повече информация за заболяването сред мъжете, което да ги стимулира след 50-ата година да се изследват редовно.
Това каза пред БНР проф. Красимир Нейков, началник на Урологичната клиника в Специализираната болница за онкологични заболявания. По-малката преживяемост на българските пациенти се дължи на това, че отиват на преглед твърде късно, обясни той и предупреди, че "хайфу"-то и криотерапията са палеативни експериментални методи, а не не са радикални методи за лечение на рака на простатата.
Благотворителната кампания "Избери, за да помогнеш" има също за задача да е в полза на лекари и пациенти в борбата с болестта. Всеки, който иска да помогне, може да изпрати SMS с текст DMS – HELP на кратък номер 17 777 за всички мобилни оператори. Цената е 1 лв.


description: Великотърновското сдружение „ЗОВ“ беше отличено от Министерството на труда и социалната политика за иновативната си менторска работа с деца, лишени от родителски грижи, и подрастващи, станали жертви на трафик и насилие.От „ЗОВ“ работят с 90 деца в риск. Привлечени са 60...

title: Сдружение „ЗОВ“ от Велико Търново беше отличено от МТСП за иновативната си работа с деца в риск

maintext:
Великотърновското сдружение „ЗОВ“ беше отличено от Министерството на труда и социалната политика за иновативната си менторска работа с деца, лишени от родителски грижи, и подрастващи, станали жертви на трафик и насилие.
От „ЗОВ“ работят с 90 деца в риск. Привлечени са 60 студенти доброволци от Великотърновския университет "Св. св. Кирил и Методий". Екипите помагат на децата от великотърновските кризисни центрове с образователна и социална подкрепа.


description: Акцент в чуждестранните издания са въведените от САЩ санкции срещу Русия заради хакерски атаки и намеса в американските президентски избори. Вчера президентът Барак Обама подписа указ за изгонването от страната на 35 руски дипломати и за затваряне на две дипломатически...

title: Преглед на чуждестранния печат

maintext:
Акцент в чуждестранните издания са въведените от САЩ санкции срещу Русия заради хакерски атаки и намеса в американските президентски избори. Вчера президентът Барак Обама подписа указ за изгонването от страната на 35 руски дипломати и за затваряне на две дипломатически представителства на Русия. Това решение максимално ще затрудни задачата на следващия президент Доналд Тръмп - за екипа му ще е вече по-трудно да подобрява отношенията с Москва, пише Комерсант. В отговор на новите санкции Русия може да експулсира същия брой американски дипломати, прогнозира изданието.
Според Ню Йорк таймс една от целите на санкциите е да бъде поставен натясно новоизбраният президент Доналд Тръмп, който трябва да встъпи в длъжност след 3 седмици. Тръмп редовно подлагаше на съмнение възможни хакерски атаки от руското правителството с аргумента, че на американските разузнавателни служби не може да се вярва. Всекидневникът съобщава още, че Обама е наредил да бъде подготвен още по-подробен доклад относно дейността на разузнаването, който ще бъде публикуван до три седмици.
Русия, Иран и Турция определят бъдещето на Сирия, обобщава Московский комсомолец твърдения в руския печат. Медиите научиха, че трите държави планират да си поделят Сирия, очертавайки неформални зони на влияние, пояснява вестникът. Според анонимни източници сделката предвижда сирийският президент Башар Асад да остане на поста поне няколко години. "Взгляд" отбелязва, че в развитието на сирийския конфликт "изглежда настъпва решаващ момент".
Информацията е на БТА.


authors:
Кръстина Иванова
Автор

description: 2016 година си отива. За съжаление най-големият ни пропуск беше, че нямахме участник на олимпийските игри в Рио де Жанейро. Това каза в интервю за "Хоризонт" председателят на Българската федерация по спортна гимнастика Красимир Дунев: Обещавам след четири години да имаме...

title: Красимир Дунев: Обещавам след 4 години да имаме представител на олимпиадата

maintext:
2016 година си отива. За съжаление най-големият ни пропуск беше, че нямахме участник на олимпийските игри в Рио де Жанейро. Това каза в интервю за "Хоризонт" председателят на Българската федерация по спортна гимнастика Красимир Дунев:
Обещавам след четири години да имаме представител на олимпиадата. Искам да изразя радостта си от работата на младежите и девойките през годината. Те показаха много добри резултати, така че виждам светлина в тунела, каза още Дунев в равносметка за отиващата си 2016 година.


description: Аргументите, които се изтъкват срещу антикорупционния закон сами по себе си са по-скоро оправдание, а законът се оказва неприемлив за по-голяма част от народните представители. Това заяви в предаването "Преди всички" Явор Сидеров, секретар на Националния съвет по...

title: Явор Сидеров: Борбата с корупцията не е само на думи

maintext:
play
pause
stop
mute
unmute
max volume / Интервю на Силвия Великова с Явор Сидеров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Явор Сидеров
Подозирам, че част от тях не разбират смисъла от създаването на закон от такъв тип и второ: от създаването на единен орган, който да се бори с корупцията, поне административно.
Аргументите, които се изтъкват срещу антикорупционния закон сами по себе си са по-скоро оправдание, а законът се оказва неприемлив за по-голяма част от народните представители. Това заяви в предаването "Преди всички", секретар на Националния съвет по антикорупционни политики към Министерския съвет:
И сега разполагаме с архитектура от органи, но като цяло резултатът е слаб, посочи Явор Сидеров. Той нарече предубеден подход определянето на антикорупционния закон като „законът Франкенщайн“:
Автоматичната презумпция, че един закон ще бъде репресивен, само защото сме решили, че това ще бъде така, показва едно неразбиране и недобронамереност към него от самото начало.
Загубихме усещането, че антикорупционната борба е не просто нещо, което трябва да се прави на думи, подчерта Явор Сидеров:
Законът засяга висшите етажи на властта. Тук не става дума за всеобхватна борба с корупцията като цяло. корупцията е изключително сложен феномен. Законът няма претенцията да предлага генерална формула за борба с корупцията по принцип. Той предлагаше конкретни мерки, които до голяма степен биха предотвратили корупцията по висшите етажи на властта. Това, което загубихме, е една добра инерция, добра дискусия какво бихме могли да направим за тази част на проблема.
Запитан дали пред закона има перспектива в следващия парламент Сидеров отговори, че не знае дали това може да се случи в настоящия му вид, защото следващото народно събрание започва „на чисто“, но по думите му темата със сигурност ще има продължение.
В българското общество има солидно мнозинство „за“ реформа в борбата с корупцията, въпросът е то да намери глас, каза в заключение Явор Сидеров.
Цялото интервю по темата слушайте в звуковия файл.


description: Производствените цени в България се повишават през ноември спрямо месец по-рано и на годишна база излизат на неутрална територия за пръв път от юни 2016-а година, показват данни на Националния статистически институт. Общият индекс на цените на производител в България (PPI индекс)...

title: Ноемврийските производствените цени в България остават на нивата отпреди година

maintext:
Производствените цени в България се повишават през ноември спрямо месец по-рано и на годишна база излизат на неутрална територия за пръв път от юни 2016-а година, показват данни на Националния статистически институт. Общият индекс на цените на производител в България (PPI индекс) нараства с 0,5% спрямо октомври, когато се повиши с 0,6 на сто.
Солиден ръст с 6,4% на месечна база регистрират цените в добивната промишленост - ръст с 6,4%, докато в преработващата промишленост и при производството и разпределението на електрическа енергия, топлоенергия и газ те нараства с по 0,3 на сто.
На годишна база общият индекс на производствените цени в страната остава през ноември на нивото от октомври, когато се понижи с 0,7%, като цените в добивната промишленост се увеличават с цели 8,9%, в преработващата промишленост – с 0,6%, докато цените при производството и при разпределението на електрическа енергия, топлоенергия и газ намаляват с 3 на сто. Това представлява първа стагнация на производствените цени на годишна база от юли 2015-а година и тяхно трайно подобрение от месец май тази година, когато производствените цени се понижиха с цели 5,6 на сто.
Индексът на цените на производител само на вътрешния пазар в България през единадесетия месец на 2016 година е с 0,2% над равнището от октомври, когато беше отчетено повишение с 0,4% и регистрира понижение с 0,6% на годишна база (спрямо ноември 2015), но след спад с 1,4% през предходния месец. В същото време индексът на цените на производител на международния пазар се увеличава през ноември с 1% на месечна и с 1,3% на годишна база.
По-рано този месец НСИ оповести доклад, според който инфлацията (потребителските цени, или индекса CPI) в България остана през ноември на нивото от октомври, но се понижи на годишна база с 0,5 на сто.
Днешните данни за производствените цени са сякаш първа предпоставка за по-трайно измъкване на българската икономика през следващата година от дефлацията и стагфлацията, в която тя се намира от октомври 2015 година насам.


authors:
Цвета Николова
Автор

description: Ханука или Празникът на Светлината е един от най-големите еврейски празници. Той започна на 24 декември и ще продължи до 1 януари, когато ще догори и последната свещ от Деветосвещника. Каква е легендата на празника; какви са традициите и обредите, които евреите от цел свят спазват -...

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Ханука или Празникът на Светлината е един от най-големите еврейски празници. Той започна на 24 декември и ще продължи до 1 януари, когато ще догори и последната свещ от Деветосвещника. Каква е легендата на празника; какви са традициите и обредите, които евреите от цел свят спазват - това ни разказа Юлиана Фархи, координатор на проекта Сафарадско наследство, който Организацията на евреите в България реализира.


description: Най-добрият български тенисист Григор Димитров остана на 17-о място в световната ранглиста. Сезонът за водещите играчи приключи в началото на ноември, а Димитров има актив от 2035 точки. Лидер е Анди Мъри (Великобритания) с 12410 точки, пред Новак Джокович (Сърбия) с 11780 точки и ...

title: Григор Димитров остава 17-ти в световната ранглиста

maintext:
Най-добрият български тенисист Григор Димитров остана на 17-о място в световната ранглиста.
Сезонът за водещите играчи приключи в началото на ноември, а Димитров има актив от 2035 точки.
Лидер е Анди Мъри (Великобритания) с 12410 точки, пред Новак Джокович (Сърбия) с 11780 точки и Mилош Раонич (Канада) с 5450 точки.
Класиране на българите:
17. (17) Григор Димитров - 2035 точки
426. (424) Александър Лазов - 97 точки
433. (431) Димитър Кузманов - 94 точки
600. (599) Александър Лазаров - 51 точки
918. (877) Васко Младенов - 15 точки
993.(1040) Габриел Донев - 12 точки
1287.(1284) Тихомир Грозданов - 4 точки
1642.(1639) Калоян Димитров - 1 точка
1642.(1639) Петър Трендафилов - 1 точка
1759.(1756) Адриан Андреев - 1 точка
1759.(1756) Серафим Грозев - 1 точка
1759.(1756) Калоян Вълчев - 1 точка


description: Боливийският самолет, който се разби през ноември в Колумбия, е летял с по-голямо от максимално допустимото тегло, се казва в доклад на Kолумбийското управление по гражданска авиация. При катастрофата, недалеч от град Меделин, загинаха 71 души, повечето от бразилския футболен...

title: Катастрофиралият боливийски самолет е летял с по-голямо от допустимото тегло

maintext: Над 33 хиляди души са се подписали до момента под онлайн петиция, в която се настоява полският шофьор на камиона, с който беше извършена атаката срещу коледен базар в Берлин, да бъде награден посмъртно с Орден за заслуги. Орденът е най-висшата гражданска награда в Германия. Лукаш Урбан беше убит малко след като извършителят на нападението -..


description: Вестник "Бостън Хералд" пише, че 12 души остават в тежко състояние в болница след нападението срещу коледния базар в Берлин. Други 14 души с по-леки наранявания също са под лекарски грижи, докато останалите пострадали вече са изписани, отбелязва изданието. Руските власти ще ...

title: Акценти от чуждестранния печат

maintext:
Вестник "Бостън Хералд" пише, че 12 души остават в тежко състояние в болница след нападението срещу коледния базар в Берлин. Други 14 души с по-леки наранявания също са под лекарски грижи, докато останалите пострадали вече са изписани, отбелязва изданието.
Руските власти ще изследват телефона на Мевлют Мерт Алтънтас, който уби руския посланик в Турция Андрей Карлов, пише вестник "Хюриет". Следователите ще се опитат да разбият кодовете, които са намерили в телефона му, за да установят с кого е поддържал връзка.
При несполучливи опити да пробият отбраната на сепаратистите в Източна Украйна край град Дебалцево са загинали или ранени общо около 150 украински военни. Това заявява Игор Плотницки, лидер на самопровъзгласилата се Луганска народна република, цитиран от "Росийская газета". "Цялата отговорност за ескалацията на кръвопролитието в Донбас носи лично Порошенко", подчертава сепаратисткият водач.


description: Отношенията между Китай и САЩ са изправени пред нови предизвикателства и неясноти, но при взаимно уважение към ключовите интереси на страните те ще останат стабилни. Това заяви китайският външен министър Уанг И в интервю за вестник "Пийпълс дейли".Според министъра отделен...

title: Пекин: При взаимно уважение отношенията със САЩ ще останат стабилни

maintext:
Отношенията между Китай и САЩ са изправени пред нови предизвикателства и неясноти, но при взаимно уважение към ключовите интереси на страните те ще останат стабилни. Това заяви китайският външен министър Уанг И в интервю за вестник "Пийпълс дейли".
Според министъра отделен човек не може да попречи на връзките между двете страни. Това е историческа тенденция, която не може да бъде променена от волята на едно лице и е правилната посока за развитието на отношенията между Китай и САЩ, посочи Уанг И, без да споменава поименно бъдещия американски президент Доналд Тръмп.
В същото време китайското министерство на търговията обяви, че задълбочаването на търговското сътрудничество със САЩ няма да се промени, след като Тръмп встъпи в длъжност като американски държавен глава през януари. Ведомството обаче предупреди Вашингтон да не предприема действия, които ще навредят на двустранните отношения.
Търговията между Китай и САЩ е от полза за двете страни. Не правете неща, които ще уязвят другите без да има полза за вас, каза на пресбрифинг говорителят на китайското министерство Шен Данянг.
По време на предизборната си кампания Тръмп заплаши Китай с тарифи за внос на стоки в САЩ. Пекин се притеснява и от това, че новоизбраният американски държавен глава може да промени политиката спрямо Тайван. От 1979 г. Вашингтон поддържа само неофициални отношения с острова, който според Пекин все още е част от Китай. Властите в Пекин заплашват, че всеки ход на Тайван към официална независимост от Китай ще бъде посрещнат с военна сила.


description: Най-големият авиоконцерн в Европа "Еърбъс груп" намали за втори път през настоящата година плановете си за производство на своя флагман - самолет A380 суперджъмбо, като компанията е изправена пред перспектива за нови финансови загуби от този модел самолети и през следващата...

title: "Еърбъс" съкращава плановете си за производство на своя флагман - А380 през 2017 година

maintext:
Най-големият авиоконцерн в Европа "Еърбъс груп" намали за втори път през настоящата година плановете си за производство на своя флагман - самолет A380 суперджъмбо, като компанията е изправена пред перспектива за нови финансови загуби от този модел самолети и през следващата година, съобщава "Уолстрий Джърнъл".
Този ход идва в момент, когато европейският производител и неговият най-голям конкурент в лицето на "Боинг" изпитват затруднения при продажбите на техните големи самолети с четири двигателя. Поради застой в търсенето, "Боинг" също ще трябва да съкрати производствените си планове за самолетите от моделите 747 и 748, допълва изданието.
През юли "Еърбъс" обяви, че ще построи едва 12 самолета А380 през 2018, което представлява солиден спад спрямо 27-е самолета, построени през миналата година. Компанията също така планираше да произведе 20 от най-големите си самолети през следващата година.
Във вторник "Еърбъс груп" обаче заяви, че е постигнала споразумение с Emirates Airline - най-големият купувач на самолети А380 и с компанията за двигатели Rolls-Royce Holdings PLC за отлагане на шест от планираните за производство самолети през следващата година за 2018 година и на още шест броя за периода 2018-а/2019-а година.
Европейския авиоконцерн посочи, че ще ускори усилията за намаляване до минимум на финансовите щети, но сигнализира, че неговата производствена програмата ще падне обратно "на червено".


authors:
Радостина Билярска
Автор

description: Започва разпределянето на близо два милиона лева, събрани от дарители чрез Българския червен кръст за подпомагане на жителите на шуменското село Хитрино. Сумата, дарена чрез съобщения е 1 милион и 27 хиляди лева, а по банков път са преведени 923 хиляди лева.  В Българския...

title: Започва разпределянето на близо два милиона лева, събрани от дарители за Хитрино

maintext:
Започва разпределянето на близо два милиона лева, събрани от дарители чрез Българския червен кръст за подпомагане на жителите на шуменското село Хитрино.
Сумата, дарена чрез съобщения е 1 милион и 27 хиляди лева, а по банков път са преведени 923 хиляди лева.
В Българския червен кръст ще заседава Националния обществен съвет за управление на средствата по кампанията за събиране на помощи за Хитрино. Ще бъде представена информация за щетите и ще се вземе решение как да започне подпомагането и разпределението на средствата.
7 души загинаха в тежката железопътна катастрофа на 10 декември край шуменското село Хитрино, последвана от взрив на цистерни с пропилен и пропан бутан. Влаковата композиция с 23 цистерни катастрофира в непосредствена близост до къщите на жителите на Хитрино


authors:
Евелина Стоянова
Автор

description: За почистване и озеленяване на София през следващата година са предвидени 172 милиона лева. План-сметката беше одобрена от Столичния общински съвет. Кметът Йорданка Фандъкова посочи: Осигуряваме два пъти повече средства за поддържане на междублоковите пространства, косене,...

title: 172 милиона лева са предвидени за почистване и озеленяване на София през следващата година

maintext:
За почистване и озеленяване на София през следващата година са предвидени 172 милиона лева. План-сметката беше одобрена от Столичния общински съвет. Кметът Йорданка Фандъкова посочи:
Осигуряваме два пъти повече средства за поддържане на междублоковите пространства, косене, почистване, създаване на специализирани звена към районните кметове, които да се грижат за междублоковите пространства. Предвиждаме малко повече средства за почистването на града и малко по-малко средства за сметосъбирането и обработката на отпадъците.


description: В края на годината повече хора се опитват да финализират свои сделки с имоти. Граждани сигнализираха, че в приемната на Агенцията по геодезия, картогрфия и кадастър в София в квартал Павлово се извиват големи опашки на гишетата за получаване на скиците. Услугите могат да се...

title: От Агенцията по кадастъра призовават за електронно заявяване на услуги

maintext:
play
pause
stop
mute
unmute
max volume / Тема на Таня Милушева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
В края на годината повече хора се опитват да финализират свои сделки с имоти. Граждани сигнализираха, че в приемната на Агенцията по геодезия, картогрфия и кадастър в София в квартал Павлово се извиват големи опашки на гишетата за получаване на скиците.
Услугите могат да се заявяват по електронен път и да се получат във всяка една от областните приемни, независимо от мястото на скицата, обясняват експертите. Струпването на хора най-често става в приемната в София, тъй като тя обслужва най-голям брой хора и голям брой имотни сделки.
Изпълняващата длъжността изпълнителен директор на ведомството Лазарина Стоичкова препоръча електронното заявяване на документите. При липса на електронен подпис обаче получаването им става на място. Затова се прави ежедневна организация на броя на отворените гишета, уверяват от ведомството.
Има ли оптимизиране на организацията, така че по-бързо да се извършват услугите и колко подготвени са служителите на гишетата за подобен наплив - чуйте в звуковия файл.


description: Сливенският митрополит Йоаникий призова за мир и разбирателство между хората в рождественското си послание към живеещите в епархията. В посланието си за Коледа Сливенският митрополит Йоаникий призова миряните към човеколюбие и миролюбие. В тези пресветли дни на преславното...

maintext:
Сливенският митрополит Йоаникий призова за мир и разбирателство между хората в рождественското си послание към живеещите в епархията.
В посланието си за Коледа Сливенският митрополит Йоаникий призова миряните към човеколюбие и миролюбие. В тези пресветли дни на преславното Рождество Христово да се вслушаме в ангелския химн "Слава във висините Богу и на земята мир, между човеците благоволение", каза още Негово преосвещенство:
Сърдечно поздравявам с пресветлия празник Рождество Христово и молим Господ Иисус Христос да просвети нашите умове, да очисти нашите сърца, да обогати нашите души, за да бъдем боголюбиви, човеколюбиви, миролюбиви и да бъдем негови истински духовни чеда. Честито Рождество Христово! Божието благословение да бъде с всички вас! Амин!


description: Националната здравноосигурителна каса напомня, че според Закона за бюджета ѝ дейността, извършена от болниците през декември, се заплаща през януари със средства, заложени за следващата година.Това съобщават от Касата по повод информации, че бюджетите на болниците за декември...

title: НЗОК: Дейността на болниците през декември се заплаща през януари със средства от бюджета за 2017-а

maintext:
Националната здравноосигурителна каса напомня, че според Закона за бюджета ѝ дейността, извършена от болниците през декември, се заплаща през януари със средства, заложени за следващата година.Това съобщават от Касата по повод информации, че бюджетите на болниците за декември са намалени с 15% спрямо предишните месеци.
Надзорният съвет на Здравната каса следва да определи реда и условията за разпределение на средствата, предназначени за болниците по РЗОК.


description: Безспорно е, че част от очарованието на коледните и новогодишните празници се дължи на дългото очакване на желания подарък. Затова кореспондентът на БНР в старопрестолния Велико Търново ни връща към една случка от  30-те години на миналия век, когато един ученик от...

title: Симеон и Мария Луиза получават специален коледен подарък през 1939-а

maintext:
play
pause
stop
mute
unmute
max volume / Репортаж на Здравка Маслянкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Безспорно е, че част от очарованието на коледните и новогодишните празници се дължи на дългото очакване на желания подарък.
Затова кореспондентът на БНР в старопрестолния Велико Търново ни връща към една случка от 30-те години на миналия век, когато един ученик от Търновската мъжка гимназия очарова с таланта си царското семейство, подарявайки на престолонаследника Симеон и сестра му Мария Луиза ръчно изработена от него детска книжка със стихове и илюстрации.


description: Старши треньорът на футболния "Шанхай" (Шенхуа) - Густаво Пойет, очаква в близките дни нападателят Карлос Тевес да се присъедини към отбора. Аржентинският футболист ще стане най-скъпоплатеният в света със седмична заплата от 615 000 долара."Тевес ще бъде ключов футболист за...

title: Густаво Пойет приятно изненадан от предстоящия трансфер на Карлос Тевес в "Шанхай"

maintext:
Старши треньорът на футболния "Шанхай" (Шенхуа) - Густаво Пойет, очаква в близките дни нападателят Карлос Тевес да се присъедини към отбора. Аржентинският футболист ще стане най-скъпоплатеният в света със седмична заплата от 615 000 долара.
"Тевес ще бъде ключов футболист за Шенхуа. Той е от тези играчи, които могат да действат разнообразно в атака. Неговият трансфер беше изненада за мен. Дори не съм предполагал, че Тевес може да дойде при нас. Той още не е тук, чакаме го скоро. Казаха ми, че ще ми дадат телефона му, но това още не се е случило", каза Пойет.


description: „Зимна Приказка“ е заглавието на традиционния коледен концерт на Детския хор на Българското национално радио в рамките на XXX Новогодишен музикален фестивал в НДК. Малките певчески таланти с диригент Венеция Караманова ще огласят зала 6 на НДК на 28 декември 2016 г. от 19:00...

title: Детският хор на БНР ще разкаже „Зимна приказка“ на Новогодишния музикален фестивал в НДК

maintext:
„Зимна Приказка“ е заглавието на традиционния коледен концерт на Детския хор на Българското национално радио в рамките на XXX Новогодишен музикален фестивал в НДК. Малките певчески таланти с диригент Венеция Караманова ще огласят зала 6 на НДК на 28 декември 2016 г. от 19:00 часа.
Рождество е време за мечти и духовна извисеност, затова в програмата сме включили освен традиционните песни от основателя на състава акад. Христо Недялков и неговите прекрасни новогодишни песни – каза Венеция Караманова. – Ще изпълним обредни коледни песни на Ангел Букорещлиев, Петър Бояджиев, Георги Димитров и др.
Детският радиохор ще изпълни и нови песни за Рождество Христово от цял свят, които е разучил специално за коледното турне в Белгия, от което триумфално се върна преди дни. Американски, фламандски, английски и украински песни са в листата на новите произведения. Гласовитите певци искат да представят новия си репертоар пред своя публика, тук в България, а за сцена на премиерата им е избран Новогодишният коледен фестивал. Освен традиционните хитове от Хендел, Моцарт и „Коледна песен“ на Адолф Адам, кристалните гласове ще се извисят в изпълнения на „Carol of the Bells “ от украинския композитор Леонтович, „Адесте Филеделес“ от Джон Уайт и др.
С концерта си малките певци ще пожелаят на своите почитатели и приятели весела Коледа и мирна и успешна 2017 година.


description: Гражданинът на Тунис Анис Амри, който се издирва за атаката с камион срещу коледен базар в Берлин, при която загинаха 12 души, е бил четири години в италиански затвор. Той има и задочна петгодишна присъда в родината си. Бащата на заподозрения разказа, че Амри напуснал Африка...

title: Смятаният за извършител на атентата в Берлин е лежал в италиански затвор и е бил следен от германските служби

maintext:
Гражданинът на Тунис Анис Амри, който се издирва за атаката с камион срещу коледен базар в Берлин, при която загинаха 12 души, е бил четири години в италиански затвор. Той има и задочна петгодишна присъда в родината си. Бащата на заподозрения разказа, че Амри напуснал Африка преди седем години. След престоя си в италианския затвор предполагаемият терорист миналата година е пристигнал в Германия. По-рано брат на заподозрения съобщи, че две седмици преди атентата в Берлин Амри е прекъснал връзката със семейството си.
Междувременно стана ясно, че властите в Германия подозирали тунизиеца Анис Амри за подготовката на грабеж с цел набиране на средства за закупуване на оръжие. Според германски медии ислямистка клетка, към която се подозира, че принадлежи Анис Амри, е планирала серия от нападения от 2015 г. насам. Амри е бил следен от март до септември 2016-а, но впоследствие тези действия на властите са били прекратени, тъй като подозренията срещу него не се потвърдили.
Тунизиецът Анис Амри е проучвал в интернет как се правят взривни устройства и е установил връзка с "Ислямска държава", съобщи вестник "Ню Йорк таймс". Вестникът се позовава на американски служител, пожелал да остане анонимен. 24-годишният мъж поне веднъж се свързал с екстремистката организация и е бил в американския списък на хора, които не трябва да бъдат допускани на полети до САЩ.


authors:
Весела Владкова
Автор

description: Идентифицирани са всичките 12 загинали при терористичния атентат на коледния базар в Берлин, съобщи федералната криминална служба. Жертвите на атентата са шест жени и шестима мъже. Осем от жертвите са германци, а четирима са чужденци - от Чехия, Италия, Израел и Полша. Към...

title: Идентифицирани са всички жертви на атентата в Берлин

maintext:
Идентифицирани са всичките 12 загинали при терористичния атентат на коледния базар в Берлин, съобщи федералната криминална служба. Жертвите на атентата са шест жени и шестима мъже. Осем от жертвите са германци, а четирима са чужденци - от Чехия, Италия, Израел и Полша.
Към момента разследването на атентата се концентрира върху разкриването на евентуална мрежа, помогнала на Анис Амри при терористичния акт и при бягството му. Главният прокурор Петер Франк заяви пред журналисти в Карлсруе: В момента най-важна е задачата да установим, дали извършителят е действал сам или са му помагали при организацията на нападението.
Все още няма пълна яснота около това, как Амри е успял да се придвижи от Германия до Италия, като се предполага, че е пътувал с влак през три европейски държави. Заподозреният за атентата в германската столица беше застрелян вчера от италианската полиция близо до Милано.
Въпросът за политиката към мигрантите задълбочава раздора в управляващата в Германия широка коалиция. Баварският премиер Хорст Зеехофер заяви, че неговият Християнсоциален съюз няма да управлява с канцлера Ангела Меркел, ако не се въведе лимит за броя на бежанците в Германия. Канцлерът засега е против ограничението. Министърът на правосъдието Хайко Маас обяви в Берлин конкретни мерки на федералното правителство. Става дума за мерки, които да ускорят максимално екстрадирането на мигранти без право на закрила в Германия, както и за засилване на наблюдението на потенциални атентатори.
След нападението на коледния базар в Берлин, популярността на германските крайнодесни популисти расте, показва допитване, публикувано във вестник "Билд". 15,5 на сто от запитаните са изразили намерение да гласуват за "Алтернатива за Германия" на парламентарните избори догодина. Това е 2,5 процента повече, отколкото миналата седмица, и е най-високото равнище на подкрепа за антиимигрантската партия до сега. Подкрепата за консервативния Християндемократически съюз на канцлера Ангела Меркел е намаляла с пункт и половина - до 31,5 на сто, сочи анкетата.
Арестувани са братовчедът на заподозрения за извършител на атаката с камион срещу Коледен пазар в Берлин и други двама джихадисти, "свързани" с атентатора Анис Амри, заявиха от вътрешното министерство на Тунис.
В съобщение се казва, че тримата заподозрени са били членове на "терористична клетка... свързана с терориста Анис Амри, който проведе терористичната атака в Берлин".


authors:
Цвета Николова
Автор

description: Вторият ден на Рождество, когато Коледният дух витае навсякъде – и в нас и около нас и като че ли вълшебството му не ни напуска, е време тъкмо за разказване на приказки... Коледни приказки – за раждания и рождества, за късмети и мечтани добрини… За това и ние разказахме...

title: Али Безсмъртния и новото раждане

maintext:
play
pause
stop
mute
unmute
max volume / Чуйте разговора с писателя Александър Урумов – автор на романа „Али Безсмъртния“ и героят му иранеца Али Дали Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Вторият ден на Рождество, когато Коледният дух витае навсякъде – и в нас и около нас и като че ли вълшебството му не ни напуска, е време тъкмо за разказване на приказки... Коледни приказки – за раждания и рождества, за късмети и мечтани добрини… За това и ние разказахме приказка за едно Ново раждане…. За това как в ръцете на попаднал в затвора убиец попада Библия, написана на майчиния му език - фарси, и за това как с него се случва чудото на новото раждане…


description: Шампионът "Селтик" спечели с 3:0 като гост срещу "Хамилтън" в среща от 19-ия кръг на Висшата футболна лига в Шотландия. Лий Грифитс вкара първия гол в края на първата част с техничен удар, след като беше изведен сам срещу вратаря Гари Уудс. В 47-ата минута Калъм Макгрегър...

title: "Селтик" с нова победа в Шотландия

maintext:
Шампионът "Селтик" спечели с 3:0 като гост срещу "Хамилтън" в среща от 19-ия кръг на Висшата футболна лига в Шотландия. Лий Грифитс вкара първия гол в края на първата част с техничен удар, след като беше изведен сам срещу вратаря Гари Уудс. В 47-ата минута Калъм Макгрегър остави гостите с човек по-малко на терена, получавайки червен картон заради грубо нарушение срещу съперник. Само осем минути след това Стюърт Армстронг реализира второто попадение със силен шут от далечна дистанция. В 84-ата минута резервата Муса Дембеле оформи класическата победа в полза на "Селтик". Тимът от Глазгоу, който има 12 поредни шампионатни победи, води убедително в класирането с актив от 54 точки, докато "Хамилтън" е на предпоследното 11-о място с 16 точки.
В друга среща от кръга "Рейнджърс" спечели с минималното 1:0 у дома срещу "Инвърнес". Гол на Мартин Уогхърн в 13-ата минута осигури успеха в полза на "сините". "Рейнджърс" заема втората позиция във Висшата лига с 38 точки и един изигран мач повече от "Селтик". "Инвърнес" е на последното 12-о място до момента с 16 точки.
Българският защитник Костадин Гаджалов беше титуляр и игра 90 минути при победата на ФК "Дънди" с 3:2 у дома срещу "Хартс". Джейми Уолкър и Калъм Патерсън дадоха солиден аванс в полза на гостите от Единбург, но попадения на Дарън О'Дий, Пол Макгоуън и Маркус Хейбър след почивката донесоха обрата в полза на "Дънди". Домакините заемат седмо място в класирането с актив от 19 точки. "Хартс" е на четвърта позиция във Висшата лига с 28 точки.